**INFORMATĪVAIS ZIŅOJUMS**

**“Par brīvprātīgo ugunsdzēsēju organizāciju un pašvaldību ugunsdzēsības dienestu pilotprojekta rezultātiem un tālāko rīcību brīvprātīgo ugunsdzēsēju organizāciju un pašvaldību ugunsdzēsības dienestu attīstībai”**

1. **Ievads**

Informatīvais ziņojums “Par brīvprātīgo ugunsdzēsēju organizāciju un pašvaldību ugunsdzēsības dienestu pilotprojekta rezultātiem un tālāko rīcību brīvprātīgo ugunsdzēsēju organizāciju un pašvaldību ugunsdzēsības dienestu attīstībai” (turpmāk – Informatīvais ziņojums) sagatavots, pamatojoties uz Ministru kabineta 2019. gada 8. janvāra sēdes protokollēmuma Nr.1 28.§ “Konceptuāls ziņojums “Par valsts politiku ugunsdrošības jomā”” (turpmāk – Konceptuālais ziņojums) 3. punktā doto uzdevumu – Iekšlietu ministrijai līdz 2021. gada 1. maijam sagatavot un iekšlietu ministram iesniegt izskatīšanai Ministru kabinetā informatīvo ziņojumu par brīvprātīgo ugunsdzēsēju organizāciju un pašvaldību ugunsdzēsības dienestu attīstības pilotprojekta rezultātiem un tālāko rīcību brīvprātīgo ugunsdzēsēju organizāciju un pašvaldību ugunsdzēsības dienestu attīstībai.

1. **Situācijas apraksts**

Pamatojoties uz Ministru kabineta 2019. gada 9. janvāra rīkojuma Nr. 7 “Par konceptuālo ziņojumu “Par valsts politiku ugunsdrošības jomā”” 1.punktā atbalstīto Konceptuālā ziņojuma trešās nodaļas "Brīvprātīgo ugunsdzēsēju organizāciju un pašvaldību ugunsdzēsības dienestu attīstība" 3.4. apakšpunkta 1.a. variantā ietverto risinājumu, Valsts ugunsdzēsības un glābšanas dienests (turpmāk – VUGD) pilotprojekta ietvaros vērtēja brīvprātīgo ugunsdzēsēju organizāciju un pašvaldību ugunsdzēsības dienestu attīstības iespējas. Iepriekš minētais risinājuma variants noteica, ka brīvprātīgo ugunsdzēsēju organizāciju un pašvaldību ugunsdzēsības dienestu attīstības iespējas tiek izvērtētas pilotprojekta ietvaros, tajā iesaistot piecas brīvprātīgo ugunsdzēsēju organizāciju vai pašvaldību ugunsdzēsības dienestu komandas (skatīt 1.tabulu).

*1.tabula*

*Informācija par pilotprojektā iesaistāmajām institūcijām*

|  |  |
| --- | --- |
| Institūcija  | Informācija par dalību pilotprojektā |
| Pāvilostas pašvaldības ugunsdzēsības formējums | Nepiedalījās, jo apmācības gala pārbaudījumu nokārtoja tikai viena persona *(atbilstoši Konceptuālajā ziņojumā noteiktajam kritērijam, bija vajadzīgas vismaz divas personas*) |
| Vecpiebalga novada Taurenes pagasta pašvaldības ugunsdzēsības formējums | Atteicās piedalīties pilotprojektā (*29.08.2019. elektroniski saņemts dokuments*) |
| Jaunpils novada brīvprātīgo ugunsdzēsēju biedrība | Piedalījās  |
| Latgales reģiona Ugunsdzēsēju un glābēju biedrības Kaunatas struktūrvienība | Atteicās piedalīties pilotprojektā (*01.04.2019. vēstule Nr.3-04/19*) |
| Inčukalna brīvprātīgo ugunsdzēsēju biedrība | Piedalījās  |

Pilotprojekta īstenošana VUGD tika uzsākta 2018. gada 13. decembrī (*VUGD*  *2018. gada 13. decembra protokols Nr.22-1.32/39*). Pilotprojekta īstenošana notika atbilstoši Ministru kabineta 2014. gada 17. jūnija noteikumu Nr.317 “Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” noteiktajām prasībām.

*2.tabula*

*Pilotprojekta īstenošanas ietvaros organizētie pasākumi (darbības)*

|  |  |  |
| --- | --- | --- |
| Darbība | Apakšdarbības (uzdevums) | Laika patēriņš (st.) / VUGD nodarbināto skaits |
| Tikšanās organizēšana ar pilotprojektā iesaistītajām institūcijām | 1. Tiesību aktu izpēte (*prezentācijas sagatavošana par prasībām, kas jāizpilda, lai noslēgtu līdzdarbības līgumu un skaidrojums par izmaksu kompensēšanu pilotprojekta ietvaros*)
 | 3 st. / 122 st. / 2 |
| 1. Tikšanās ar pilotprojektā iesaistītajām institūcijām (*esošās situācijas apzināšana, pieejamo resursu apzināšana, vajadzību apzināšana, esošās kompetences apzināšana, atbilžu sniegšana uz neskaidrajiem jautājumiem*)
 | 6 st. / 612 st. / 3 |
| Kopā cilvēkstundas: | 112 |
| Līdzdarbības līguma slēgšanas kārtība un izpildes kontrole | 1. Tikšanās organizēšana ar Valsts kanceleju, Tieslietu ministriju, Finanšu ministriju, Valsts kontroli (*atbilžu sniegšana uz neskaidrajiem jautājumiem*)
 | 3 st. / 22 st. / 10 |
| 1. Līdzdarbības līguma projekta izstrādāšana (*līguma projekts, darbības teritorijas apzināšana, izmaksu tāme, pārskats par finansējuma izlietojumu, atskaites*)
 | 8 st. / 316 st. / 216 st. / 1 |
| 1. Augstākas iestādes informēšana (*atbildes sagatavošanas termiņš viens mēnesis*)
 | 2 st. / 1 |
| 1. Pilotprojektā iesaistītās institūcijas uzaicināšana iesniegt pieteikumu līdzdarbības līguma slēgšanai (*uzaicinājuma sagatavošana* un *pieteikuma izvērtēšana*) 1
 | 2 st. / 1 |
| 1. Līguma projekta saskaņošana ar pilotprojektā iesaistīto institūciju (*viena mēneša laikā*)
 | 10 st. / 2 4 st. / 1 |
| 1. Līdzdarbības līguma publicēšana oficiālajā izdevumā "Latvijas Vēstnesis" un ievietošana VUGD tīmekļvietnē
 | 2 st. / 1 |
| 1. Iesniegto atskaišu izvērtēšana un radušos izdevumu izmaksāšana pilotprojektā iesaistītajai institūcijai
 | 40 st. / 12 st. / 4 16 st. / 2 |
| Kopā cilvēkstundas: | 208 |
| Apmācības procesa organizēšana | 1. Mācību programmu (*20 stundas ugunsdrošības prevencijā un 40 stundas ugunsgrēku dzēšanā un glābšanas darbu veikšanā ugunsgrēkos*) izstrādāšana
 | 4 st. / 9  |
| 1. Tēmu un apakštēmu apmācības materiāla izstrādāšana
 | 3 st. / 12 st. / 9 |
| 1. Apmācības izveidošana e-mācību vidē (*piekļuves izveidošana attiecīgajam apmācāmajam, apmācības materiālu ievietošana digitālā vidē*)
 | 4 st. / 2 |
| 1. Apmācības procesa dokumentēšana (*rīkojumu sagatavošana un reģistrēšana gan par uzņemšanu izglītības iestādē, gan atskaitīšanu no izglītības iestādes un apliecību sagatavošana un reģistrēšana*)
 | 3 st. / 1 8 st. / 1  |
| 1. Praktisko nodarbību plānošana un organizēšana VUGD struktūrvienībās, kas atrodas vistuvāk iesaistītajai institūcijai
 | 48 st. / 1 12 st. / 1 115 st. / 3 |
| 1. Ieskaites organizēšana un kārtošana (*tests un praktiskie vingrinājumi*)
 | 18 st. / 324 st. / 3 |
| Kopā cilvēkstundas: | 647 |
| **KOPĀ cilvēkstundas:** | **967** |

1 Ja paredzamā līdzdarbības līguma līgumcena pārsniedz 14228 *euro*, iestāde rīko konkursu par līdzdarbības līguma slēgšanu.

Apmācības procesā Ugunsdrošības un civilās aizsardzības koledžā (turpmāk – UCAK) tika uzņemti un ieskaites nokārtoja iesaistīto institūciju dalībnieki (skatīt 3.tabulu).

*3.tabula*

*Pilotprojekta ietvaros apmācīto dalībnieku skaits*

|  |  |  |  |
| --- | --- | --- | --- |
| Iesaistītā institūcija | Dalībnieka statuss1 | Apmācības programmas (*20 stundas ugunsdrošības prevencijā*) dalībnieku skaits | Apmācības programmas (*40 stundas ugunsgrēku dzēšanā un glābšanas darbu veikšanā ugunsgrēkos*) dalībnieku skaits |
| Biedrība “Jaunpils novada brīvprātīgo ugunsdzēsēju biedrība” | uzņemti  | 12 | 11 |
| saņēmuši apliecību | 11 | 10 |
| Biedrība “Inčukalna brīvprātīgo ugunsdzēsēju biedrība” | uzņemti  | 13 | 12 |
| saņēmuši apliecību | 12 | 11 |
| Pāvilostas pašvaldības ugunsdzēsības formējums | uzņemti  | 2 | 2 |
| saņēmuši apliecību | 1 | 1 |

1UCAK (*uzņemšana izglītības iestādē un apliecības izsniegšana*) un VUGD (*ieskaites pieņemšanas komisija*) rīkojumi

Pilotprojekta īstenošanai papildus nepieciešamo finansējumu saskaņā ar Konceptuālā ziņojuma IV.sadaļas 3.4.apakšpunkta 1.a.risinājuma variantā noteikto 2019.gadā tika plānots paredzēt 43 000 *euro* apmērā un nodrošināt no Iekšlietu ministrijai (VUGD) piešķirtajiem valsts budžeta līdzekļiem (EKK 3200 "Subsīdijas un dotācijas komersantiem, biedrībām un nodibinājumiem" – BUB vai EKK 7310 "Valsts budžeta uzturēšanas izdevumu transferti pašvaldībām noteiktam mērķim" – pašvaldību ugunsdzēsības dienestiem (formējumiem), izņemot mācību programmu īstenošanai), tai skaitā pa pasākumiem:

1) mācību programmu īstenošanai 1 248 *euro*;

2) ugunsdzēsēju veselības un dzīvības apdrošināšana pret nelaimes gadījumiem brīvprātīgā darba veikšanas laikā 1 440 *euro*;

3) gatavības uzturēšanas izmaksas 7 200 *euro*;

4) kompensācija par tehnikas izmantošanu ugunsgrēku dzēšanā 24 512 *euro*;

5) kompensācija pašvaldības ugunsdzēsības formējumam vai brīvprātīgo ugunsdzēsēju biedrībai par dalību ugunsgrēku dzēšanā un prevencijas pasākumu veikšanā 8 600 *euro*.

Saskaņā ar Ministru kabineta 2019. gada 8.janvāra sēdē (prot. Nr.1 28.§) doto uzdevumu normatīvajos aktos noteiktā kārtībā sagatavotam prioritārā pasākuma pieteikumam “Pilotprojekta realizēšana brīvprātīgo ugunsdzēsēju organizāciju un pašvaldību ugunsdzēsības dienestu attīstība” nepieciešamais papildu finansējums 41 752 *euro* apmērā 2020.gadam netika piešķirts.

Pilotprojekta īstenošanai kopā faktiski tika izlietots valsts budžeta finansējums 8 388,24 *euro* apmērā, tai skaitā: 2020.gadā – 659,78 *euro*, 2021. gadā – 7 728,46 *euro*. Pilotprojekta īstenošanas ietvaros iesaistītajām institūcijām radušās izmaksas 2020.gada pēdējā ceturksnī tika kompensētas 2021.gadā. Finansējums tika nodrošināts Iekšlietu ministrijas budžeta ietvaros (VUGD budžeta programma 07.00.00 "Ugunsdrošība, glābšana un civilā aizsardzība").

*4.tabula*

*Pilotprojekta ietvaros izlietotais finansējums*

|  |  |  |  |  |  |
| --- | --- | --- | --- | --- | --- |
| N.p.k. | Īstenotais uzdevums | Līdzdarbības līguma numurs, datums | Biedrības nosaukums | Plānotais finansējums, *euro* | Izlietotais finansējums (naudas plūsma), *euro\*\** |
| 2020.gads | 2021.gads | **KOPĀ** |
| 1 | Ugunsgrēku dzēšana un glābšanas darbu veikšana ugunsgrēkos, izņemot elpošanai nepiemērotā vidē un prevencijas pasākumu veikšana valsts ugunsdrošības un civilās aizsardzības jomā norādītajā Latvijas republikas teritorijā\* | Nr.22-1.54/564,23.09.2020. | Biedrība “Inčukalna brīvprātīgo ugunsdzēsēju biedrība” |  8 473  | - |  6 483,25  |  **6 483,25**  |
| 2 | Nr.22-1.54/359,06.07.2020. | Biedrība “Jaunpils novada brīvprātīgo ugunsdzēsēju biedrība" |  8 338  |  659,78  |  1 245,21  |  **1 904,99**  |
| **KOPĀ :** |  **16 811**  |  **659,78**  |  **7 728,46**  |  **8 388,24**  |

\*saskaņā ar līdzdarbības līgumiem Valsts ugunsdzēsības un glābšanas dienests uzdeva biedrībām veikt šādus valsts pārvaldes uzdevumus līgumā noteiktajā apjomā un kārtībā, lai saskaņā ar  Konceptuālajā ziņojumā noteikto, veicinātu brīvprātīgo ugunsdzēsēju organizāciju dienestu attīstību un praktiski testētu brīvprātīgo ugunsdzēsēju organizāciju attīstībai iespējamo risinājumu:

1. ugunsgrēku dzēšanu un glābšanas darbus ugunsgrēkos, izņemot elpošanai nepiemērotā vidē, Latvijas Republikas teritorijā, kura norādīta Līguma 1. pielikumā  “Biedrības darbības teritorija” un iekrāsota;
2. veikt prevencijas pasākumus valsts ugunsdrošības un civilās aizsardzības jomā Līguma 1. pielikumā “Biedrības darbības teritorija” norādītās teritorijas ietvaros un saskaņā ar prevencijas pasākumu ugunsdrošības un civilās aizsardzības jomā plānu.

\*\* neatbilstoši veiktie izdevumi netiek norādīti, jo visas izmaksas tika kompensētas ar nosacījumiem un izvērtējot, vai tās ir ar pilotprojekta īstenošanu saistītās izmaksas, vai biedrībām tās radušās pilotprojekta īstenošanas laikā un tika paredzētas plānoto izdevumu tāmē

Saskaņā ar Konceptuālā ziņojumā noteikto un saskaņā ar noslēgtajiem līdzdarbības līgumu nosacījumiem un tiem pievienotajām tāmēm, pilotprojektā iesaistītajām institūcijām tika kompensētas izmaksas, kuras tām bija radušās tā īstenošanas laikā un bija attiecināmas uz pilotprojekta īstenošanu, tai skaitā - personu apdrošināšanas izmaksas, gatavības uzturēšanas izmaksas (OCTA, tehniskā apskate, eļļas un dzesēšanas šķidruma nomaiņa, aprīkojuma remonts, individuālā ekipējuma uzturēšana), kompensācija par tehnikas izmantošanu (degvielas izlietojums, ugunsdzēsības automobiļa izmantošana), kā arī kompensācija par dalību notikumos un par dalību ugunsdrošības un civilās aizsardzības prevencijas pasākumos. Vienlaikus VUGD budžeta ietvaros iesaistītajām institūcijām UCAK tika nodrošināta mācību programmas ugunsdzēsībā (40 stundas) un mācību programmas ugunsdrošības prevencijā (20 stundas) īstenošana (skatīt 3.tabulu).

*5.tabula*

*Informācija par uzskaitīto laiku iesaistītajām institūcijām, veicot valsts pārvaldes uzdevumus*

|  |  |  |  |  |
| --- | --- | --- | --- | --- |
| N.p.k. | Biedrības nosaukums | Ugunsdzēsības automobiļa izmantošana  | Dalība Notikumā | Dalība prevencijas pasākumos |
| Faktiskaislaiks | Kompensētaislaiks | Faktiskaislaiks | Kompensētaislaiks | Faktiskaislaiks | Kompensētaislaiks |
| **1** | **Biedrība “Inčukalna brīvprātīgo ugunsdzēsēju biedrība”** | **84 st. 57 min.** | **60 st.** | **52 st. 35 min.** | **52 st. 35 min.** | **0** | **0** |
| *1.1.* | *Automašīna Magirus LD112* | *52 st. 6 min.* | *60 st.* | 52 st. 35 min. | 52 st. 35 min. | x | x |
| *1.2.* | *Automašīna Kamaz HT112* | *32 st. 51 min.* |
| **2** | **Biedrība “Jaunpils novada brīvprātīgo ugunsdzēsēju biedrība"**  | **11 st.** | **11 st.** | **11 st.** | **11 st.** | **4 st.\*** | **4 st.\*** |
| *2.1.* | *Automašīna Scania JU5428* | *11 st.* | *11 st.* | *11 st.* | *11 st.* | x | x |

\* Pilotprojekta ietvaros tikai Jaunpils BUB īstenoja divus prevencijas pasākumus, izglītojot kopumā 250 cilvēku. Prevencijas pasākumu realizēšanu, visticamāk, ietekmēja ierobežojumi, kas tika attiecināti uz publisku pasākumu īstenošanu SARCoV-2 pandēmijas sakarībā.

Pilotprojektu īstenošanas ietvaros izvērtējot brīvprātīgo ugunsdzēsēju organizāciju un pašvaldību ugunsdzēsības dienestu attīstības iespējas, secināms, ka nepieciešams attīstīt ugunsdzēsēju organizāciju un pašvaldību ugunsdzēsības dienestu atbalsta mehānismu. Balstoties uz pilotprojekta ietvaros izdarītajiem secinājumiem, tika sagatavota SVID analīze.

*6.tabula*

*SVID analīze*

|  |  |
| --- | --- |
| *Stiprās puses* | *Vājās puses* |
| * noteiktā administratīvajā teritorijā atbalsts VUGD ugunsgrēka dzēšanā un glābšanas darbos ugunsgrēkā, izņemot elpošanai nepiemērotu vidi
 | * īsa apmācības programma (*salīdzinot ar “Ugunsdzēsības un glābšanas dienesta ugunsdzēsējs glābējs” programmas (960 stundas) apmācības un “Ugunsdzēsējs” programmas (480 stundas) apmācības ilgumu*). “Ugunsdzēsējs” programma (*480 stundas*) ir izveidota ar mērķi apmācīt pašvaldību, organizāciju, iestāžu un komercsabiedrību ugunsdzēsības glābšanas dienestu biedrus, darbiniekus u.c.
* ilgs jau tā īsās apmācības programmas īstenošanas laiks (*apmācāmajiem jāatrod brīvais laiks*)
* zema ieinteresētība preventīvo pasākumu īstenošanā (*daļēji skaidrojams ar SARCoV-2 noteiktajiem ierobežojumiem*)
* ļoti neliels uzdevumu klāsts ko spēj veikt apmācītā persona, salīdzinājumā ar VUGD uzdevumiem
* liels administratīvais slogs institūcijai un VUGD, salīdzinot izmaksas ar ieguvumiem
 |
| *Iespējas* | *Draudi* |
| * apmācītās personas nākotnē var iesaistīties ugunsgrēka dzēšanā un glābšanas darbos ugunsgrēkā, izņemot elpošanai nepiemērotu vidi un preventīvajos pasākumos
 | * nepietiekošs personu skaits mazāk apdzīvotās vietās
* personu mobilitāte (*persona neatrodas tuvumā izbraukuma rajonam, bet ikdienā, kad ir vislielākais izbraukumu skaits strādā citā administratīvajā teritorijā*)
* personas nevar iesaistīties ilgos, lielos notikumos
* sarežģīti nodrošināt pēc apmācību (*zināšanu atjaunināšanu*)
 |

1. **Risinājums**

VUGD 2019. gadā piedalījās Nīderlandes izpētes projektā kopā ar vēl 14 Eiropas valstīm par brīvprātīgo ugunsdzēsēju pieņemšanu darbā un to noturēšanu Eiropas ugunsdzēsības dienestos (*Recruitment and retention of volunteers in European Fire Services, Brandweeracademie, 2019.*).

Izpētes projekta laikā tika pētītas ļoti niansētās Eiropas ugunsdzēsības dienestu sistēmas attiecībā uz karjeras ugunsdzēsējiem (*profesionāļi, kuri ir ieguvuši attiecīgu kvalifikāciju, Latvijas gadījumā 960 stundu apmācības programma*) un brīvprātīgajiem ugunsdzēsējiem, kā rezultātā eksperti vienojās par šādām brīvprātīgo ugunsdzēsēju kategorijām:

1. Brīvprātīgie: tie, kuri (*vai kuru organizācija*) nesaņem nekādu samaksu vai finansiālu atlīdzību un kuriem ir cits pamatdarbs.
2. Brīvprātīgie ar pabalstiem: tie, kuri (*vai kuru organizācija*) saņem sekundāros pabalstus, bet nesaņem samaksu vai finansiālu atlīdzību, un kuriem ir cits pamatdarbs.
3. Brīvprātīgie dežūras laikā: tie, kuri ir dežūrā un saņem samaksu stundā vai notikumā, bet kuriem nav pienākuma reaģēt uz izsaukumiem un kuriem ir cits pamatdarbs.
4. Brīvprātīgie dežūras laikā ar pienākumiem: tie, kuri ir dežūrā un/vai kuriem ir jāatrodas iepriekš noteiktā ugunsdzēsēju depo tuvumā, viņiem ir jāmaksā par stundu vai notikumu, un viņiem ir pienākums atbildēt uz izsaukumiem un ir cits pamatdarbs.

*7.tabula*

*Brīvprātīgo ugunsdzēsēju sadalījums pa valstīm un kategorijām*

|  |  |  |  |  |
| --- | --- | --- | --- | --- |
| Valsts | Brīvprātīgie | Brīvprātīgie ar pabalstiem | Brīvprātīgie dežūras laikā | Brīvprātīgie dežūras laikā ar pienākumiem |
| Austrija | x |  | x |  |
| Beļģija  | x |  |  | x |
| Čehija | x |  | x |  |
| Dānija  | x |  | x |  |
| Igaunija  | x |  |  |  |
| Somija  |  |  | x | x |
| Francija  |  |  | x | x |
| Vācija  | x |  |  |  |
| Ungārija  | x |  | x |  |
| Īrija  |  |  | x | x |
| Latvija  | x |  |  |  |
| Nīderlande  |  |  | x | x |
| Norvēģija  |  |  | x | x |
| Portugāle  |  | x |  |  |
| Apvienotā Karaliste  |  |  | x | x |

*Avots: Recruitment and retention of volunteers in European Fire Services, Brandweeracademie, 2019. un valstu prezentācijas*

No pētījuma ir secināms, ka vairāk tiek piemērota brīvprātīgā ugunsdzēsēja dežūras laikā kategorija (skatīt 7.tabulu).

* 1. Brīvprātīgo ugunsdzēsēju organizāciju un pašvaldību ugunsdzēsības dienestu (turpmāk – brīvprātīgo ugunsdzēsēju organizācija) ģeogrāfiskās atrašanās vietas

Brīvprātīgo ugunsdzēsēju organizāciju atrašanās vietas nepieciešams noteikt balstoties uz risku novērtēšanas rezultātiem (*atrašanās vieta nedrīkst tikt balstīta tikai uz prognozēto ierašanās laiku, nozīmīgs faktors ugunsdrošības riska novēršanā ir ugunsdrošības prasību ievērošana objektos (par ko atbildīgs ir objekta īpašnieks, VUGD veic uzraudzību), lai novērstu ugunsgrēka izcelšanos un īstenotu atbilstošu rīcību ugunsgrēka gadījumā, kā arī preventīvie pasākumi (iedzīvotāju izglītošana, ko veic VUGD), lai paaugstinātu iedzīvotāju izpratni par ugunsdrošības riskiem*), ņemot to vērā, VUGD ir izstrādājis un 2021.gada 13. maija Valsts sekretāru sanāksmē ir izsludināts Informatīvais ziņojums "Par ugunsdrošības un civilās aizsardzības risku novērtēšanas instrumentu, tā izveidošanas un uzturēšanas izmaksām" (*prot.Nr.18, 11.§*), VSS-418. Plānots, ka minētā informācijas sistēma tiks ieviesta 2024.gada beigās.

* 1. Apmācība

Nepieciešamā apmācība Eiropā salīdzinājumā starp karjeras (profesionālajiem) ugunsdzēsējiem un brīvprātīgajiem ugunsdzēsējiem atšķiras un ir norādīta 8.tabulā.

*8.tabula*

*Apmācības prasības ugunsdzēsējiem*

|  |  |
| --- | --- |
| **Valsts** | **Apmācības prasības** **starp karjeras (profesionālajiem) ugunsdzēsējiem un brīvprātīgajiem ugunsdzēsējiem** |
| Austrija | Nav informācijas |
| Beļģija  | Vienādas apmācības prasības |
| Čehija | *Atšķirīgas apmācības prasības* |
| Dānija  | Vienādas apmācības prasības |
| Igaunija  | *Atšķirīgas apmācības prasības* |
| Somija  | *Atšķirīgas apmācības prasības* |
| Francija  | Vienādas apmācības prasības |
| Vācija  | Vienādas apmācības prasības |
| Ungārija  | Nav informācijas |
| Īrija  | Vienādas apmācības prasības |
| Latvija  | *Atšķirīgas apmācības prasības* |
| Nīderlande  | Vienādas apmācības prasības |
| Norvēģija  | *Atšķirīgas apmācības prasības* |
| Portugāle  | Vienādas apmācības prasības |
| Apvienotā Karaliste  | Vienādas apmācības prasības |

*Avots: Recruitment and retention of volunteers in European Fire Services, Brandweeracademie, 2019. un valstu prezentācijas*

Pilotprojekta ietvaros ir izstrādāta apmācības programma “Ugunsdzēsībā” (*40 stundas*) ar mērķi sagatavot pašvaldību ugunsdzēsības dienestu (vai formējumu) un brīvprātīgo ugunsdzēsēju organizāciju darbiniekus, veikt ugunsdzēsības un glābšanas darbus ugunsgrēkos, izņemot elpošanai nepiemēroto vidi, un programma “Prevencija ugunsdrošības jomā” (*20 stundas*) ar mērķi, lai pašvaldību ugunsdzēsības dienestu (vai formējumu) un brīvprātīgo ugunsdzēsēju organizāciju darbinieki iegūtu zināšanas par ugunsdrošības nodrošināšanas pamatprincipiem, rīcību ugunsgrēka gadījumā, ugunsgrēka bīstamajiem faktoriem, ugunsgrēku likvidācijas pamatprincipiem, iespējamiem apdraudējumiem un prastu informēt sabiedrību ugunsdrošības un civilās aizsardzības jomā.

Vienlaikus VUGD notiek darbs pie jauna profesijas standarta izstrādes, kas noslēgsies 2021.gadā. Jaunais profesijas standarts noteiks apmācības prasības pašvaldību ugunsdzēsības dienestu (vai formējumu) un brīvprātīgo ugunsdzēsēju organizāciju darbiniekiem.

 Apmācības prasību izstāde pašvaldību ugunsdzēsības dienestu (vai formējumu) un brīvprātīgo ugunsdzēsēju organizāciju darbiniekiem, tiks veidota nodrošinot elastību apmācības veikšanā, lai potenciālais brīvprātīgais ugunsdzēsējs varētu izvēlēties apgūt noteikt jomu. Tas ļautu piesaistīt cilvēkus ar īpašām vajadzībām (invaliditāti), kas varētu apgūt, piemēram, tikai ugunsdrošības un civilās aizsardzības jomu.

Nepieciešamo brīvprātīgo ugunsdzēsēju skaitu ir jābalsta uz riska novērtēšanas rezultātiem. Apmācība tiktu veikta UCAK un Profesionālās izglītības kompetences centrā “Saldus tehnikums”, tai skaitā izmantojot e-apmācības platformas, bet praktiskās nodarbības tiktu organizētas apmācāmajiem tuvākajās VUGD struktūrvienībās. Minētais apmācības veids ir risinājums izaicinājumiem, kas aprakstīti šī informatīvā ziņojuma 3.3. apakšpunktā.

* 1. Brīvprātīgo ugunsdzēsēju pieņemšana darbā un to noturēšana (*rekrutēšana*)

Balstoties uz pētījumu – *Recruitment and retention of volunteers in European Fire Services, Brandweeracademie, 2019.,* var secināt, ka kopumā pašreizējo un nākamo brīvprātīgo ugunsdzēsēju nemotivējošās problēmas galvenokārt izriet no individuāliem faktoriem, piemēram, konkurējošās aktivitātēs, iedzīvotāju mobilitātes un darba struktūras, piemēram, laikietilpīgi uzdevumi, izglītības un apmācības prasības. Tāpēc tiek izvirzīts pieņēmums, ka ugunsdzēsības dienesti var labāk piesaistīt un noturēt brīvprātīgos ugunsdzēsējus, atņemot nemotivējošus organizatoriskos faktorus, un vairāk saistīties ar (*pašreizējo*) brīvprātīgo ugunsdzēsēju individuālajām vajadzībām un vēlmēm. Lai to izdarītu, varētu būt nepieciešamas izmaiņas darba saturā, piemēram, uzdevumu diferencēšana vai apmācībai un izglītībai nepieciešamā laika samazināšana. Pētījumā iesaistītie eksperti uzdevumu diferenciāciju izvēlējās kā vispiemērotāko risinājumu gan darbā pieņemšanas, gan saglabāšanas problēmām.Šis risinājums izšķir divus virzienus: tas var uzlabot iekļaušanu un ļaut piedalīties jaunām iedzīvotāju grupām, kā arī samazināt laika patēriņu, jo ne visiem brīvprātīgajiem ugunsdzēsējiem ir jāveic visi uzdevumi. Šķiet, ka šie izaicinājumi un risinājumi sakrīt, ja vien uzdevumu diferencēšana faktiski samazina laiku, kas cilvēkiem jāpavada savam brīvprātīgajam amatam ugunsdzēsības dienestā.**Protams, atbilstošas ​​profesionālās darbības kvalitātes uzturēšana nedrīkst tikt aizmirsta, mainot uzdevumus, apmācības un izglītības prasības.**

Visbiežāk literatūrā un ekspertu identificētie izaicinājumi / nemotivatori ir diezgan līdzīgi. Tas pats attiecas uz izaicinājumiem / nemotivatoriem darbā pieņemšanā un noturēšanā.

Attiecībā uz noturēšanu darbā vissvarīgākās līdzības ir šādas:

1. brīvprātīgā darba nesaderība ar citām (laikietilpīgām) darbībām;
2. zvanu / notikumu skaita samazināšanās;
3. augstas prasības (apmācības, izglītības un pieejamības prasības);
4. pieaugošā nevēlēšanās primāro darba devēju vidū.

Attiecībā uz pieņemšanu darbā būtiskākās līdzības ir šādas:

1. brīvprātīgā amata neatbilstība citām aktivitātēm un pamatdarbam;
2. urbanizācija un cilvēku mobilitāte;
3. augstas medicīniskās un fiziskās prasības;
4. pieaugošā nevēlēšanās primāro darba devēju vidū.

Šie atklājumi parāda, ka pašreizējie brīvprātīgie ugunsdzēsēji un eksperti visā pieņemšanas darbā un to noturēšanas posmā identificē divas galvenās problēmas: brīvprātīgā darba nesaderība ugunsdzēsības dienestā nepieciešamā laika dēļ, kā arī nesaderība ar citām aktivitātēm, un pieaugošā nevēlēšanās primāro darba devēju vidū ļaut darbiniekiem atstāt darbu.

* 1. Nepieciešamās izmaiņas tiesību aktos

Ņemot vērā Konceptuālajā ziņojumā noteikto, VUGD līdz 2023. gada 30. novembrim nepieciešams izstrādāt jaunu likumprojektu par ugunsdrošību un ugunsdzēsību, kurā tiktu iekļauta brīvprātīgo ugunsdzēsēju definīcija, to pienākumi un tiesības, tiem nepieciešamā kvalifikācija, ja nepieciešams, fiziskās sagatavotības vai medicīniskās atbilstības prasības, apdrošināšanas nosacījumi, ja nepieciešams citas sociālās garantijas, kā arī kompensācijas apjoms par veiktajiem pienākumiem.

Šajā nodaļā aprakstītais risinājums un laika rāmis ir vizualizēts pielikumā, kas paredz piecu gadu pārejas periodu no esošās situācijas.

1. **Ietekme uz valsts un pašvaldību budžetu**

Informatīvajā ziņojumā piedāvātais risinājums neparedz finansiālo ietekmi uz valsts vai pašvaldību budžetu, jo tā īstenošanai nepieciešamie pasākumi vai nu jau ir atbalstīti Ministru kabinetā vai ir saistīti ar tiesību aktu izstrādi, bet finansiālā ietekme uz valsts vai pašvaldību budžetu tiks norādīta, izstrādājot grozījumus attiecīgajos tiesību aktos, un atspoguļota to sākotnējās novērtēšanas ziņojumos (anotācijās).

Iekšlietu ministre Marija Golubeva

Vīza:

valsts sekretārs Dimitrijs Trofimovs

Baltmanis, 67075990

martins.baltmanis@vugd.gov.lv